*Descendemento da Cruz*.  
1521. Por Rosso Fiorentino, no Museo de Volterra, Italia.
O **Descendemento da Cruz** ou **Descendemento de Xesús** é a escena, representada na arte, da retirada do corpo xa morto de Xesús da Cruz por Xosé de Arimatea e Nicodemos, relatado en Xoán 19,38-42. Na arte bizantina, o tema tornouse moi popular no século IX e, no occidente, a partir do século X. O descendemento é a décimo terceira das estacións da Cruz.

Outras figuras, non mencionadas nos evanxeos canónicos e que son xeralmente incluídas nas representacións, son Xoán o Evanxelista, que aparece ás veces axudando a Virxe María (no tema coñecido como Desmaio da Virxe), como é o caso na obra de Rogier van der Weyden, e María Madalena. O Evanxeo de Xoán menciona un número indefinido de mulleres que asistirían á crucifixión de Xesús, incluíndo as chamadas "Tres Marías". Elas e outras, ademais doutros homes tampouco nomeados, xeralmente aparecen nas representacións.

Relato evanxélico
-----------------

Logo da morte na cruz de Xesús de Nazaret, Xosé de Arimatea pediu a Pilato o corpo de Xesús; este preparou o descendemento e posterior sepelio de Xesús.

Durante o descendemento, estaban presentes, entre outros, María e María Madalena, ademais de Nicodemo e Xosé de Arimatea, que descenderon a Xesús da cruz, puxeron a escaleira primeiro detrás e logo diante da Cruz, subindo uns lenzos para axudarse para baixar o corpo.

Logo de descender totalmente o corpo, envolvérono desde os xeonllos ata a cintura e entregárono á súa nai (escena da "Piedade").

Na arte
-------

A súa iconografía inclúe o corpo morto de Cristo xunto con certos panos característicos (a *sindone* e o *perizonium*), o que dá oportunidade aos artistas de demostraren a súa habilidade no espido parcial masculino (en posturas especialmente forzadas) e nas roupaxes, así como na utilización da cor branca. Os rostros e ademáns do grupo que asistes á escena permiten o lucimento na captación de expresións. Adoita tamén darse importancia á propia cruz de Cristo e a certos símbolos da Paixón denominados *arma Christi*. A contorna paisaxística pode incluír a vista de Xerusalén desde o Gólgota.

### Pintura

**Pintura**| Cadro | Título | Ano | Autor | Museo | Cidade | País |
| --- | --- | --- | --- | --- | --- | --- |
|
|  | *O Descendemento da cruz* | n/d | Fra Angelico | Museo Nacional de San Marcos | Florencia |  Italia |
|
|  | *O Descendemento da cruz* | 1633 | Rembrandt | Alte Pinakothek | Múnic |  Alemaña |
|
|  | *O Descendemento da cruz* | 1521 | Rosso Fiorentino | Pinacoteca e Museo Civico | Volterra |  Italia |
|
|  | *Tríptico do Descendemento da cruz* | 1611-1614 | Rubens | Catedral | Antuerpen |  Países Baixos |
|
|  | *O Descendemento da cruz* | h. 1436 | Rogier van der Weyden | Museo do Prado | Madrid |  España |
|
|  | *Tríptico do Descendemento da cruz* | h. 1530 | Ambrosius Benson | Catedral | Segovia |  España |
|

### Escultura

**Escultura**| Obra | Título | Anño | Autor | Museo | Cidade | País |
| --- | --- | --- | --- | --- | --- | --- |
|
|  | *O Descendemento da cruz* | h. 1178 | Antelami, Benedetto | Catedral | Parma |  Italia |
|  | *Santísimo Cristo do Calvario* | 1814 | Fernando Estévez | Ermita del Calvario | La Orotava |  España |
|

Notas
-----

1. ↑  Xoán 19,38-42
2. ↑  G. Schiller, *Iconography of Christian Art*, Vol. II, 1972 (English trans from German), Lund Humphries, London, p.164, ISBN 853313245

|  |  |
| --- | --- |
| Control de autoridades | 
* Wd: Q13365963
* EBID: ID
* GEC: 0173764
* GND: 4165635-0

 |